pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยม พร้อมให้กำลังใจแก่บุคลากร เด็กและเยาวชนในสถานพินิจฯ บ้านเมตตา
วันพุธที่ 20 มิถุนายน 2561
ม.ล.ปนัดดาฯ ตรวจเยี่ยม พร้อมให้กําลังใจแก่บุคลากร เด็กและเยาวชนในสถานพินิจฯ บ้านเมตตา
ม.ล.ปนัดดาฯ ตรวจเยี่ยม พร้อมให้กําลังใจแก่บุคลากร เด็กและเยาวชนในสถานพินิจฯ บ้านเมตตา
เมื่อวันอังคารที่ ๑๙ มิถุนายน ๒๕๖๑ เวลา ๑๐.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและพบปะกับผู้บริหาร ข้าราชการ ครูอาจารย์ นักสังคมสงเคราะห์ ฝ่ายปกครอง
พร้อมทั้งบรรยายพิเศษ วิชา 'สังคมศึกษา : การเป็นคนไทยที่ดีตามรอยพระยุคลบาท'
แก่เยาวชนของสถานพินิจและคุ้มครองเด็กและเยาวชนกรุงเทพมหานคร (บ้านเมตตา)
ณ สถานพินิจและคุ้มครองเด็กและเยาวชนกรุงเทพมหานคร (บ้านเมตตา)
ม.ล.ปนัดดาฯ กล่าวในความตอนหนึ่งของการบรรยายพิเศษว่า : "หน้าที่พลเมือง โดยความหมายสําคัญ
ถือเป็นหน้าที่ของลูกหลานเยาวชนและผู้ใหญ่ทุกคนพึงปฏิบัติเป็นแบบอย่างแก่กัน เป็นกําลังใจต่อกัน
เพื่อความเป็นระเบียบเรียบร้อยของสังคม ความรักหวงแหนชาติบ้านเมือง และการดํารงชีวิต
อันเป็นปกติสุขของคนในชาติ คําว่าหน้าที่ โดยคํานิยามทางธรรมาภิบาล จะแปลไปในทางที่เป็นลบ
ทางทัศนคติไม่ได้ เช่นเดียวกับคําว่าปัญญา ปัญญาและหน้าที่ความรับผิดชอบของบุคคล คือ การทําหน้าที่
ในเรื่องหนึ่งๆ ที่อธิบายให้เห็นได้ถึงความตระหนัก ความมุ่งมั่น กล่าวคือ ความเพียร เช่น เราจะไม่พูด
หรือแม้แต่คิดว่า ปัญญาหรือหน้าที่ของผู้ทุจริตคดโกงบ้านเมือง หรือปัญญาของผู้ข่มเหงทําร้ายผู้อื่น
ในทางกลับกัน เราจะพูดหรือคิดว่า ปัญญาและหน้าที่ในการดํารงความซื่อสัตย์สุจริต
การดูแลรักษาครอบครัวให้มีความร่มเย็นเป็นสุข ปัญญาและหน้าที่ในการดูแลรักษาประเทศชาติ
ให้มีความไพบูลย์รุ่งเรือง เพียงแนวความคิดหรือทัศนคติที่เป็นบวก ย่อมถือเป็นการเริ่มต้นของกําลังใจ
ที่แข็งแกร่ง หากเคยผิดพลาดมาก่อน และเปรียบเป็นพลานุภาพที่ช่วยให้บุคคลใช้ปัญญาในการทําหน้าที่
และความรับผิดชอบให้เกิดความสําเร็จ เป็นผลดีทั้งแก่ตนเอง ครอบครัว องค์กร และส่วนรวม"
รัฐบาลไทย-ข่าวทำเนียบรัฐบาล-ลงพื้นที่อยุธยาตรวจเยี่ยมติดตามการพัฒนาท่องเที่ยวชุมชนอย่างยั่งยืน
วันอังคารที่ 3 กันยายน 2562
ลงพื้นที่อยุธยาตรวจเยี่ยมติดตามการพัฒนาท่องเที่ยวชุมชนอย่างยั่งยืน
โฮมสเตย์ไทรน้อย มีจุดเด่นเรื่องการนําศาสตร์พระราชามาใช้เป็นหลักในการพัฒนาการท่องเที่ยว ปลูกจิตสํานึกให้คนรักท้องถิ่นตนเอง พัฒนาสิ่งที่มีอยู่แล้วให้เกิดอาชีพ เกิดรายได้ เอื้อเฟื้อเผื่อแผ่ รักษาคุณภาพของการท่องเที่ยวในชุมชนให้ยังคงอยู่
วันที่ 30 ส.ค.62 รัฐมนตรีว่าการกระทรวงการท่องเที่ยวและกีฬา พร้อมด้วยผู้บริหารที่เกี่ยวข้อง ร่วมประชุมหารือผู้ประกอบการด้านการท่องเที่ยวของจังหวัดพระนครศรีอยุธยาเพื่อพัฒนาท่องเที่ยวชุมชนอย่างยั่งยืน
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ลงพื้นที่เพื่อตรวจเยี่ยมหมู่บ้านท่องเที่ยว เชิงอนุรักษ์โฮมสเตย์ไทรน้อย ซึ่งเป็นโฮมสเตย์ที่ได้รับการรับรองมาตรฐานโฮมสเตย์ไทยและมาตรฐานโฮมสเตย์อาเซียนจากกรมการท่องเที่ยว กระทรวงการท่องเที่ยวและกีฬา พร้อมทั้ง เยี่ยมชมผลิตภัณฑ์ชุมชนที่ขึ้นชื่อของหมู่บ้าน โฮมสเตย์จะเป็นเครื่องมือสําคัญในการกระจายรายได้สู่ชุมชน ซึ่งจะเป็นรากฐานในการพัฒนาเศรษฐกิจของประเทศอย่างแท้จริง สู่ความยั่งยืน และที่สําคัญต้องอย่าลืมใส่ใจสิ่งแวดล้อม นอกจากนี้ ยังมีนโยบายเน้นเรื่องมาตรฐาน ความปลอดภัย ความสะอาด และความเป็นธรรมของสถานที่ท่องเที่ยวในประเทศไทย
โฮมสเตย์ไทรน้อย มีจุดเด่นเรื่องการนําศาสตร์พระราชามาใช้เป็นหลักในการพัฒนาการท่องเที่ยว ปลูกจิตสํานึกให้คนรักท้องถิ่นตนเอง พัฒนาสิ่งที่มีอยู่แล้วให้เกิดอาชีพ เกิดรายได้ เอื้อเฟื้อเผื่อแผ่ อีกทั้งสามารถรักษาคุณภาพ ของการท่องเที่ยวในชุมชนให้ยังคงอยู่
“การประชุมหารือในวันนี้ กระทรวงการท่องเที่ยวและกีฬาจะนําข้อมูลต่างๆ ที่ได้รับไปใช้เป็นแนวทาง ในการพัฒนาชุมชน เพื่อยกระดับโฮมสเตย์ของไทยให้มีคุณภาพและสร้างภาพลักษณ์ที่ดีด้านการให้บริการนักท่องเที่ยว ให้มีคุณภาพได้มาตรฐานในระดับสากลต่อไป” รมว.พิพัฒน์ กล่าวทิ้งท้าย
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการบูรณาการนโยบายด้านการอนุรักษ์พลังงานในภาคขนส่ง ครั้งที่ 1/2560
วันพุธที่ 19 กรกฎาคม 2560
รอง นรม. พล.อ.อ.ประจินฯ เป็นประธานการประชุมคณะกรรมการบูรณาการนโยบายด้านการอนุรักษ์พลังงานในภาคขนส่ง ครั้งที่ 1/2560
รอง นรม. พล.อ.อ.ประจินฯ เป็นประธานการประชุมคณะกรรมการบูรณาการนโยบายด้านการอนุรักษ์พลังงานในภาคขนส่ง ครั้งที่ 1/2560
วันนี้ (19 กรกฎาคม 2560) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการบูรณาการนโยบายด้านการอนุรักษ์พลังงานในภาคขนส่ง ครั้งที่ 1/2560 ซึ่งสรุปสาระสําคัญดังนี้
ที่ประชุมรับทราบความคืบหน้า ภาพรวมการใช้พลังงานยุทธศาสตร์ และแผนงานที่เกี่ยวข้องกับการใช้พลังงานในภาคขนส่ง ซึ่งเป็นไปตามนโยบายและมาตรการอนุรักษ์พลังงานในภาคขนส่งตามแผนอนุรักษ์พลังงาน พ.ศ.2558 - 2579 โดยจะเป็นกลไกสําคัญที่จะกําหนดแนวทางและมาตรการที่เหมาะสมเพื่อพัฒนาให้ภาคขนส่งของประเทศมีการใช้พลังงานอย่างมีประสิทธิภาพสูงสุด
พร้อมกันนี้ ที่ประชุมรับทราบความคืบหน้ามาตรการอนุรักษ์พลังงานในภาคขนส่ง ภายใต้แผนอนุรักษ์พลังงาน พ.ศ.2558 - 2579ตามแผนอนุรักษ์พลังงานที่ดําเนินการทั้งสิ้น 10 มาตรการ (มาตรา EE1 - EE10) โดยมาตรการอนุรักษ์พลังงานในภาคขนส่ง (EE7) ซึ่งถือเป็นหนึ่งในมาตรการสําคัญภายใต้แผนอนุรักษ์พลังงานฉบับนี้ โดยมีเป้าหมายในการประหยัดพลังงานในภาคขนส่ง และการอนุรักษ์พลังงานในภาคขนส่ง (EE7) ทั้งนี้มีมาตรการสําคัญ 3 กลุ่มได้แก่ กลุ่มที่ 1 มาตรการทางการเงิน/โครงสร้างภาษี ประกอบด้วย มาตรการปรับโครงสร้างราคาเชื้อเพลิง มาตรการภาษีสรรพาสามิต และมาตรการเงินหมุนเวียน กลุ่มที่ 2 มาตรการเพิ่มประสิทธิภาพการขนส่ง ประกอบด้วย มาตรการติดฉลากยางรถยนต์ มาตรการการบริหารจัดการขนส่ง (Logistics and Transportation Management : LTM) และมาตรการการขับขี่ประหยัดพลังงาน และ กลุ่มที่ 3 มาตรการโครงสร้างพื้นฐาน ประกอบด้วย มาตรการรถไฟฟ้าขนส่งมวลชน มาตรการรถไฟรางคู่ มาตรการขนส่งน้ํามันทางท่อ และมาตรการรถยนต์ไฟฟ้า
นอกจากนี้ ที่ประชุมได้พิจารณาและมีมติเห็นชอบแผนปฏิบัติการ (Action Plan) ด้านอนุรักษ์พลังงานในภาคขนส่งปี พ.ศ.2561 - 2564ซึ่งประกอบไปด้วยรายละเอียดโครงการต่าง ๆ ที่เกี่ยวข้องภายใต้ 11 มาตรการหลัก จํานวนทั้งสิ้น 34 โครงการ โดยคาดหวังว่าจะทําให้เกิดผลในเรื่องของการประหยัดพลังงานในภาคขนส่งเป็นไปอย่างมีประสิทธิภาพและยั่งยืน
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 กันยายน 2562
วันพุธที่ 21 สิงหาคม 2562
เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 กันยายน 2562
กรมสรรพากรเปิดรับสมัครผู้สําเร็จการศึกษาปริญญาตรี (สาขาทางการบัญชี) เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านอินเทอร์เน็ตที่เว็บไซต์กรมสรรพากร www.rd.go.th ระหว่างวันที่ 1 - 16 กันยายน 2562
กรมสรรพากรจะเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 49 (3/2562) โดยผู้ประสงค์จะเข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชี หรือประกาศนียบัตรทางการบัญชี ผู้สนใจสามารถตรวจสอบคุณสมบัติและยื่นคําขอเข้ารับการทดสอบผ่านเครือข่ายอินเทอร์เน็ตได้ตลอด 24 ชั่วโมงไม่เว้นวันหยุดราชการ ที่เว็บไซต์กรมสรรพากร (www.rd.go.th) เพียงช่องทางเดียวเท่านั้น ในระหว่างวันที่ 1 - 16 กันยายน 2562 ประกาศรายชื่อผู้มีสิทธิเข้ารับการทดสอบในวันที่ 27 กันยายน 2562 และดําเนินการทดสอบในวันที่ 5 - 6 ตุลาคม 2562 ณ โรงเรียนศรีอยุธยา ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ถนนศรีอยุธยา เขตราชเทวี กรุงเทพฯ ทั้งนี้ ผลการทดสอบเป็นผู้สอบบัญชีภาษีอากรจะประกาศที่เว็บไซต์กรมสรรพากร (www.rd.go.th) ในวันที่ 30 ธันวาคม 2562
หากมีข้อสงสัยสามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีฯ มอบโล่ประกาศเกียรติคุณฯ แก่บุคคลและองค์กร ที่มีผลงานยอดเยี่ยมและดีเด่น เนื่องในวันต่อต้านยาเสพติด ประจำปี พ.ศ. ๒๕๖๐
วันจันทร์ที่ 26 มิถุนายน 2560
นายกรัฐมนตรีฯ มอบโล่ประกาศเกียรติคุณฯ แก่บุคคลและองค์กร ที่มีผลงานยอดเยี่ยมและดีเด่น เนื่องในวันต่อต้านยาเสพติด ประจําปี พ.ศ. ๒๕๖๐
พลเอก ประยุทธ์ จันทร์โอชา นายกรัฐมนตรี เป็นประธานมอบโล่ประกาศเกียรติคุณฯ บุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด เนื่องในวันต่อต้านยาเสพติดโลก (๒๖ มิถุนายน) ประจําปี พ.ศ. ๒๕๖๐
เมื่อวันศุกร์ที่ ๒๓ มิถุนายน ๒๕๖๐ เวลา ๐๙.๐๐ น.
ณ ตึกสันติไมตรี (หลังนอก) ทําเนียบรัฐบาล
พลเอก ประยุทธ์ จันทร์โอชา นายกรัฐมนตรี
เป็นประธานมอบโล่ประกาศเกียรติคุณฯ บุคคลและองค์กร
ที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด
เนื่องในวันต่อต้านยาเสพติดโลก (๒๖ มิถุนายน) ประจําปี พ.ศ. ๒๕๖๐
พร้อมด้วย นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ (ศอ.ปส.)
และคณะผู้บริหารจากหน่วยงานที่เกี่ยวข้อง ผู้แทนจากหน่วยงานทั้งภาครัฐ
ภาคเอกชน รวมถึงประชาชนที่ได้รับโล่ฯ เข้าร่วมฯ จํานวนกว่า ๕๐๐ คน
สําหรับการมอบโล่ฯ ในครั้งนี้ สํานักงาน ป.ป.ส. กระทรวงยุติธรรม ร่วมกับ มูลนิธิ พลตํารวจเอก เภา สารสิน
จัดขึ้นเพื่อยกย่องเชิดชูเกียรติและเป็นขวัญกําลังใจให้แก่ผู้ปฏิบัติงานที่มุ่งมั่น ทุ่มเท และเสียสละ
ในการแก้ไขปัญหายาเสพติดของชาติ ตลอดจนเพื่อยกย่อง เชิดชูเกียรติ ผู้เสียสละชีวิต
และผู้ได้รับบาดเจ็บจากการปฏิบัติหน้าที่ในการปราบปรามยาเสพติด
ในปี พ.ศ. ๒๕๖๐ บุคคลและองค์กรที่มีผลงานยอดเยี่ยมและดีเด่น
ในการป้องกันและแก้ไขปัญหายาเสพติดเนื่องในวันต่อต้านยาเสพติดโลก (๒๖ มิถุนายน) ประจําปี ๒๕๖๐
มีผู้ได้รับการประกาศเกียรติคุณฯ รวมทั้งสิ้น ๒๑๖ ราย แบ่งเป็นระดับยอดเยี่ยม ๕ ราย ดีเด่น ๑๖๒ ราย
และผู้ได้รับบาดเจ็บจากการปฏิบัติหน้าที่อีก ๔๙ ราย
รัฐบาลไทย-ข่าวทำเนียบรัฐบาล-กรมสรรพากรเตือนผู้เสียภาษี ใกล้สิ้นสุดเวลาการยื่นแบบแสดงรายการภาษีเงินได้นิติบุคคลประจำปี
วันพฤหัสบดีที่ 31 พฤษภาคม 2561
กรมสรรพากรเตือนผู้เสียภาษี ใกล้สิ้นสุดเวลาการยื่นแบบแสดงรายการภาษีเงินได้นิติบุคคลประจําปี
ขณะนี้ใกล้สิ้นสุดระยะเวลาการยื่นแบบแสดงรายการภาษีเงินได้นิติบุคคลประจําปีตามแบบ ภ.ง.ด.50 ภ.ง.ด.52 หรือ ภ.ง.ด.55 สําหรับ  บริษัท ห้างหุ้นส่วนนิติบุคคล มูลนิธิ สมาคม หรือนิติบุคคลอื่น ที่มีรอบระยะเวลาบัญชีสิ้นสุดในวันที่ 31 ธันวาคม 2560 แล้ว
นางแพตริเซีย มงคลวนิช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้ใกล้สิ้นสุดระยะเวลาการยื่นแบบแสดงรายการภาษีเงินได้นิติบุคคลประจําปีตามแบบ ภ.ง.ด.50 ภ.ง.ด.52 หรือ ภ.ง.ด.55 สําหรับ บริษัท ห้างหุ้นส่วนนิติบุคคล มูลนิธิ สมาคม หรือนิติบุคคลอื่น ที่มีรอบระยะเวลาบัญชีสิ้นสุดในวันที่ 31 ธันวาคม 2560 แล้ว จึงขอประชาสัมพันธ์ให้ผู้เสียภาษีรีบดําเนินการยื่นแบบฯ ผ่านช่องทางที่สะดวกภายในกําหนดเวลา กล่าวคือ ผู้ประสงค์จะยื่นแบบฯ ด้วยกระดาษต้องยื่นแบบฯ พร้อมงบการเงิน ณ สํานักงานสรรพากรพื้นที่สาขาในท้องที่ที่สํานักงานใหญ่ของนิติบุคคลตั้งอยู่ ภายในวันพุธที่ 30 พฤษภาคม 2561 ที่ผ่านมา สําหรับการยื่นแบบฯ ทางอินเทอร์เน็ต สามารถยื่นได้จนถึงวันพฤหัสบดีที่ 7 มิถุนายน 2561
ในปีนี้กรมสรรพากรได้มีการเชื่อมโยงข้อมูลงบการเงินกับกรมพัฒนาธุรกิจการค้า ซึ่งจะเป็นการอํานวยความสะดวกให้ผู้ประกอบการที่ยื่นแบบแสดงรายการภาษีเงินได้นิติบุคคลผ่านอินเทอร์เน็ตโดยหากท่านได้ยื่นงบการเงินอิเล็กทรอนิกส์ หรือ DBD e-Filing ผ่านเว็บไซต์ของกรมพัฒนาธุรกิจการค้าแล้ว
ไม่จําเป็นต้องยื่นงบการเงินต่อกรมสรรพากรอีก
อย่างไรก็ดี สําหรับผู้ประกอบการที่เป็นห้างหุ้นส่วนจดทะเบียนที่ไม่ต้องมีผู้สอบบัญชีรับอนุญาตตรวจสอบและรับรองงบการเงิน แต่ประสงค์จะใช้งบการเงินผ่าน DBD e-filing ที่ยื่นต่อกรมพัฒนาธุรกิจการค้าสามารถดําเนินการได้ 2 แนวทาง ดังนี้
1. หากได้ยื่นงบการเงินอิเล็กทรอนิกส์ ซึ่งมีรายงานการตรวจสอบและรับรองบัญชีต่อกรมพัฒนาธุรกิจการค้าแล้ว สามารถใช้งบการเงินดังกล่าวได้โดยไม่ต้องดําเนินการเพิ่มเติม
2. หากได้ยื่นงบการเงินอิเล็กทรอนิกส์ ซึ่งไม่มีรายงานการตรวจสอบและรับรองบัญชีของผู้ตรวจสอบและรับรองบัญชีต่อกรมพัฒนาธุรกิจการค้า จะต้องส่งรายงานการตรวจสอบและรับรองบัญชีเพิ่มเติมผ่านระบบ e-Filing ของกรมสรรพากร ในเมนู “งบการเงิน” จึงจะถือว่าการยื่นงบการเงินแก่กรมสรรพากรสมบูรณ์”
หากมีข้อสงสัยสามารถสอบถามรายละเอียดเกี่ยวกับการยื่นแบบแสดงรายการภาษีเงินได้นิติบุคคลได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161
สํานักงานเลขานุการกรม ส่วนประชาสัมพันธ์ เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ก.อุตฯ ส่งเจ้าหน้าที่ลงพื้นที่โรงงานน้ำเสียที่ระยอง เบื้องต้นไม่พบผิดสิ่งปกติ สั่งตรวจสอบ ตย.น้ำเสียบริเวณโรงงาน คาด 2 สัปดาห์รู้ผล
วันอังคารที่ 30 พฤษภาคม 2560
ก.อุตฯ ส่งเจ้าหน้าที่ลงพื้นที่โรงงานน้ําเสียที่ระยอง เบื้องต้นไม่พบผิดสิ่งปกติ สั่งตรวจสอบ ตย.น้ําเสียบริเวณโรงงาน คาด 2 สัปดาห์รู้ผล
จากกรณีที่ ชาวบ้าน ต.คลองปูน อ.แกลง จ.ระยอง ได้เข้าร้องเรียนต่อกํานัน ผู้ใหญ่บ้าน และปลัดอําเภอแกลง เมื่อวันที่ 25 พฤษภาคมที่ผ่านมา ถึงกรณีน้ําเสียสีดําไหลลงคลองสาธารณะเป็นระยะทาง 665 เมตร และไหลเข้าพื้นที่สวนยาง ทําให้หอยเชอรี่และปลาตาย โดยคาดว่าเป็นน้ําเ
รัฐบาลไทย-ข่าวทำเนียบรัฐบาล-​กระทรวงอุตสาหกรรม เปิดคลินิกสัญจรแนวประชารัฐ จ.ชลบุรี หนุน SMEs สร้างเครือข่ายร่วมขับเคลื่อนการลงทุนใน EEC
วันพุธที่ 14 มิถุนายน 2560
​กระทรวงอุตสาหกรรม เปิดคลินิกสัญจรแนวประชารัฐ จ.ชลบุรี หนุน SMEs สร้างเครือข่ายร่วมขับเคลื่อนการลงทุนใน EEC
กระทรวงอุตสาหกรรม ร่วมกับกระทรวงมหาดไทย สํานักงานส่งเสริมวิสาหกิจขนาดกลางและขนาดย่อม (สสว.) ธนาคารพัฒนาวิสาหกิจขนาดกลางและขนาดย่อมแห่งประเทศไทย และหน่วยงานเครือข่ายการพัฒนาเอสเอ็มอี เดินหน้าสัมมนาเชิงปฏิบัติการ “คลินิกเอสเอ็มอีสัญจรแนวประชารัฐ”
กระทรวงอุตสาหกรรม ร่วมกับกระทรวงมหาดไทย สํานักงานส่งเสริมวิสาหกิจขนาดกลางและขนาดย่อม (สสว.) ธนาคารพัฒนาวิสาหกิจขนาดกลางและขนาดย่อมแห่งประเทศไทย และหน่วยงานเครือข่ายการพัฒนาเอสเอ็มอี เดินหน้าสัมมนาเชิงปฏิบัติการ “คลินิกเอสเอ็มอีสัญจรแนวประชารัฐ” ณ โรงแรมบางแสน เฮอริเทจ จังหวัดชลบุรี โดยมีนายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงาน โดยมีผู้ประกอบการเข้าร่วมงานกว่า 800 คน
รัฐมนตรีว่าการกระทรวงอุตสาหกรรม เปิดเผยว่า การเปิดคลินิกเอสเอ็มอีสัญจรแนวประชารัฐในพื้นที่ จ.ชลบุรี นับเป็นครั้งที่ 3 จากก่อนหน้าที่นําร่องไปแล้วที่จังหวัดสงขลา และจังหวัดเชียงใหม่ ที่กระทรวงอุตสาหกรรมร่วมกับหน่วยงานบูรณาการในการสร้างความเข้มแข็งจากเศรษฐกิจภายใน (Local Economy) ด้วยการพัฒนาเอสเอ็มอีและเศรษฐกิจท้องถิ่นให้เข้มแข็งภายใต้นโยบายอุตสาหกรรม 4.0 ที่ต้องการเปลี่ยนโครงสร้างเศรษฐกิจอุตสาหกรรมจาก “เพิ่มมูลค่า” ไปสู่ “สร้างมูลค่าเพิ่ม” ซึ่งเอสเอ็มอีถือเป็นฐานรากเศรษฐกิจไทยโดยปัจจุบันมีทั้งสิ้นกว่า 2,700,000 ราย หรือคิดเป็น 99.7% ของอุตสาหกรรมทั้งหมด
“ปัญหาที่ผ่านมาของเอสเอ็มอีไทยยังต้องเผชิญกับอุปสรรคทั้งการเข้าไม่ถึงแหล่งเงิน องค์ความรู้การบริหารจัดการทั้งการตลาดการปรับเปลี่ยนรูปแบบผลิตภัณฑ์ การทําบัญชี ฯลฯ รัฐบาลจึงมอบหมายให้กระทรวงอุตสาหกรรมเป็นแกนนําในการช่วยเหลือเอสเอ็มอีอย่างครบวงจรและเกิดการ บูรณาการ ซึ่งในส่วนของการลงพื้นที่จังหวัดชลบุรีครั้งนี้ จะครอบคลุมกลุ่มพื้นที่ภาคกลางตอนกลาง ได้แก่ จังหวัดฉะเชิงเทรา และสมุทรปราการ และกลุ่มจังหวัดภาคตะวันออก ได้แก่ จังหวัดชลบุรี และระยอง ซึ่งถือเป็นกลุ่มจังหวัดที่เป็นหัวใจของการขับเคลื่อนเศรษฐกิจในปัจจุบันและอนาคต โดยเฉพาะการขับเคลื่อนการลงทุนในพื้นที่ EEC (จ.ระยอง ชลบุรี ฉะเชิงเทรา)” นายอุตตม กล่าว
สําหรับแหล่งเงินทุนที่กระทรวงอุตสาหกรรมนํามาเพิ่มศักยภาพให้กับเอสเอ็มอีไทย มี 3 กองทุนหลัก ประกอบด้วย 1. กองทุนพัฒนาเอสเอ็มอีตามแนวประชารัฐวงเงิน 20,000 ล้านบาท 2. โครงการสินเชื่อ SMEs Transformation Loan วงเงิน 15,000 ล้านบาท 3. เงินทุนที่บริหารงานโดย สสว. ได้แก่ โครงการเงินทุนพลิกฟื้นวิสาหกิจขนาดย่อมวงเงิน 1,000 ล้านบาท โครงการฟื้นฟูวิสาหกิจขนาดกลางและขนาดย่อมวงเงิน 2,000 ล้านบาท และโครงการสินเชื่อประชารัฐเพื่อ Micro SMEs 200,000 บาท
“ขณะนี้มีผู้ประกอบการกลุ่มพื้นที่ภาคกลางตอนกลาง ได้แก่ จังหวัดฉะเชิงเทรา และสมุทรปราการ และกลุ่มจังหวัดภาคตะวันออก ได้แก่ จังหวัดชลบุรี และระยอง ยื่นคําขอรับความช่วยเหลือเข้ามาแล้วจํานวน 253 ราย วงเงิน 1260.80 ล้านบาท จากเป้าหมายการปล่อยสินเชื่อทั้งสิ้น 293 ราย วงเงิน 879 ล้านบาท ซึ่งชี้ให้เห็นว่าผู้ประกอบการให้การตอบรับเป็นอย่างดี และได้มีการอนุมัติไปแล้ว 42 ราย วงเงิน 128.7 ล้านบาท พร้อมทั้งที่ยังอยู่ระหว่างการพิจารณาซึ่งจะได้มีการเร่งรัดให้เกิดขึ้นอย่างต่อเนื่อง”นายอุตตม กล่าว
รัฐบาลไทย-ข่าวทำเนียบรัฐบาล-กรุงไทยจับมือมหาวิทยาลัยบูรพาพัฒนาสู่ Smart University
วันอังคารที่ 3 กันยายน 2562
กรุงไทยจับมือมหาวิทยาลัยบูรพาพัฒนาสู่ Smart University
กรรมการผู้จัดการใหญ่ธนาคารกรุงไทย และผู้รักษาการแทนอธิการบดีมหาวิทยาลัยบูรพา ร่วมลงนามบันทึกข้อตกลงความร่วมมือในโครงการ BUU Smart University เพื่อพัฒนาไปสู่การเป็นมหาวิทยาลัยอัจฉริยะและสังคมไร้เงินสด
นายผยง ศรีวณิช กรรมการผู้จัดการใหญ่ ธนาคารกรุงไทย และ รองศาสตราจารย์ ดร.วัชรินทร์ กาสลัก ผู้รักษาการแทนอธิการบดีมหาวิทยาลัยบูรพา ร่วมลงนามในบันทึกข้อตกลงความร่วมมือในโครงการ BUU Smart University เพื่อพัฒนาไปสู่การเป็นมหาวิทยาลัยอัจฉริยะและสังคมไร้เงินสด โดยเชื่อมโยงระบบสารสนเทศทางการศึกษาของมหาวิทยาลัย กับระบบชําระเงินอิเล็กทรอนิกส์ของธนาคาร และให้บริการจัดการทางการเงินแบบครบวงจร ผ่านระบบ Krungthai Digital Platform ที่มหาวิทยาลัยบูรพา เมื่อวันที่ 3 กันยายน 2562
นายผยง ศรีวณิช เปิดเผยว่า ธนาคารได้พัฒนาบัตรนักศึกษาและบัตรบุคลากรของมหาวิทยาบูรพา (IPAC) ซึ่งเป็นบัตรวีซ่าเดบิต ที่สามารถทําธุรกรรมการเงินผ่านเครื่อง ATM และชําระค่าสินค้าและบริการผ่านเครื่อง EDC โดยเตรียมเชื่อมโยงทุกการใช้ชีวิตภายในมหาวิทยาลัย เช่น เช็คเวลาเข้าเรียน เช็คชื่อเข้าชั้นเรียนเข้าห้องสมุด ใช้ยืม-คืนหนังสือในห้องสมุด เช็คชื่อในวันรับปริญญา เช็คเวลาเข้างาน และนํารถเข้าออกลานจอดรถ รวมทั้งติดตั้งเครื่อง EDC ตามจุดรับชําระเงินต่างๆ ภายในมหาวิทยาลัย และให้บริการ QR Code เพื่อรับชําระเงินของหน่วยงานและร้านค้าภายในมหาวิทยาลัย อีกทั้งจะขยายความร่วมมือกับมหาวิทยาลัยบูรพาในด้านอื่นๆ เพื่อให้เกิดการพัฒนาที่ยั่งยืน โดยที่ผ่านมา ได้ร่วมเป็นผู้สนับสนุนกิจกรรมงานวิชาการต่างๆ ที่มหาวิทยาลัยเป็นเจ้าภาพ เช่น การจัดการแข่งขันคอมพิวเตอร์โอลิมปิก ระดับนานาชาติ ครั้งที่ 15
นอกจากนี้ ธนาคารได้ปรับโฉม สาขามหาวิทยาลัยบูรพาใหม่ ให้ทันสมัย แต่ยังคงความเป็นสถาบันการเงินมืออาชีพ โดยออกแบบภายใต้แนวคิด Loft- Young , Digital , Connect จัดวางพื้นที่แบบโล่งและมีพื้นที่สําหรับ Digital Learning ที่สามารถประยุกต์ใช้สําหรับ Meet & Learn พร้อมบริการ Wifi ฟรี มุ่งเน้นการบริการที่สะดวก รวดเร็ว ในรูปแบบ Digital
รองศาสตราจารย์ ดร.วัชรินทร์ กาสลัก เปิดเผยว่า มหาวิทยาลัยบูรพา และธนาคารกรุงไทย ได้ร่วมลงนามในบันทึกข้อตกลงความร่วมมือในโครงการ BUU Smart University โดยจัดทําบัตรนิสิตรูปแบบใหม่ เพื่อให้สอดคล้องกับการเปลี่ยนแปลงของสังคมที่ใช้เทคโนโลยีการสื่อสารในด้านต่างๆ รวมถึงการทําธุรกรรมทางการเงิน ซึ่งการที่นิสิตได้เข้าสู่โลกแห่งเทคโนโลยี อาทิ การใช้แอปพลิเคชั่นจากมือถือในการซื้อสินค้าและบริการผ่านบัตรนิสิตรูปแบบใหม่นี้ เป็นการสร้างสิ่งแวดล้อมรอบตัวให้เป็นไทยแลนด์ ยุค 4.0 เมื่อนิสิตสําเร็จการศึกษาแล้วเข้าสู่สังคมตลาดแรงงาน จะสามารถปรับตัวเข้าสู่ความเป็นยุคดิจิทัลได้อย่างรวดเร็วยิ่งขึ้น โดยบัตรนิสิตรูปแบบใหม่นี้จะเริ่มใช้กับนิสิต รหัส 62
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี รับหนังสือข้อเสนอของกลุ่มเครือข่ายป้องกันดิน น้ำ ป่า จากจังหวัดนครศรีธรรมราช และพัทลุง
วันอังคารที่ 29 มกราคม 2562
โฆษกประจําสํานักนายกรัฐมนตรี รับหนังสือข้อเสนอของกลุ่มเครือข่ายป้องกันดิน น้ํา ป่า จากจังหวัดนครศรีธรรมราช และพัทลุง
โฆษกประจําสํานักนายกรัฐมนตรี รับหนังสือข้อเสนอของกลุ่มเครือข่ายป้องกันดิน น้ํา ป่า จากจังหวัดนครศรีธรรมราช และพัทลุง
วันนี้ (29 ม.ค 62) เวลา 15.00 น. ณ สะพานชมัยมรุเชฐ ทําเนียบรัฐบาล นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี รับหนังสือข้อเสนอของกลุ่มเครือข่ายป้องกันดิน น้ํา ป่า จากจังหวัดนครศรีธรรมราช และพัทลุง
รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เป็นตัวแทนรัฐบาลรับหนังสือจากแกนนําประชาชนผู้คัดค้านโครงการ ร้องเรียนหน่วยงานรัฐให้ยุติโครงการพัฒนาในพื้นที่ภาคใต้ในพื้นที่จังหวัดนครศรีธรรมราชและจังหวัดพัทลุงรวม 4 โครงการคือ โครงการเขื่อนวังหีบ อ.ทุ่งสง จ.นครศรีธรรมราชโครงการเขื่อนคลองสังข์ อ.ทุ่งใหญ่ จ.นครศรีธรรมราชโครงการผันน้ําเมืองนคร จังหวัดนครศรีธรรมราชโครงการประตูกันน้ําปากประ อันเนื่องมาจากพระราชดําริ จ.พัทลุง ซึ่งรองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แจ้งแก่กลุ่มผู้ชุมนุมว่า จะให้มีการหารือ 3 ฝ่าย ร่วมกับหน่วยงานที่เกี่ยวข้อง เพื่อเร่งหาข้อยุติที่เป็นประโยชน์แก่ทุกฝ่ายต่อไป
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส.-กฟผ.- GIZ ฉลอง 2 ปีแห่งความสำเร็จ กองทุน RAC NAMA Fund ผลักดัน แอร์ ตู้เย็น ตู้แช่สีเขียว ประหยัดพลังงาน ช่วยลดโลกร้อน
วันอังคารที่ 18 กุมภาพันธ์ 2563
ทส.-กฟผ.- GIZ ฉลอง 2 ปีแห่งความสําเร็จ กองทุน RAC NAMA Fund ผลักดัน แอร์ ตู้เย็น ตู้แช่สีเขียว ประหยัดพลังงาน ช่วยลดโลกร้อน
ทส.-กฟผ.- GIZ ฉลอง 2 ปีแห่งความสําเร็จ กองทุน RAC NAMA Fund ผลักดัน แอร์ ตู้เย็น ตู้แช่สีเขียว ประหยัดพลังงาน ช่วยลดโลกร้อน
ทส.-กฟผ.- GIZ ฉลอง 2 ปีแห่งความสําเร็จ กองทุน RAC NAMA Fund ผลักดัน แอร์ ตู้เย็น ตู้แช่สีเขียว ประหยัดพลังงาน ช่วยลดโลกร้อน
﻿วานนี้ (17 ก.พ. 63) เวลา 9.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงาน GREEN COOLING REVOLUTION: RAC NAMA Fund and the Future of Thai Industry พร้อมกล่าวปาฐกถาพิเศษ เรื่อง การส่งเสริมการลดก๊าซเรือนกระจกจากอุตสาหกรรมเครื่องปรับอากาศและเครื่องทําความเย็น โดยให้ความสําคัญต่อนโยบายการลดใช้สารทําความเย็นที่ก่อให้เกิดภาวะโลกร้อนตามเป้าหมายการมีส่วนร่วมที่ประเทศกําหนด (National Determined Contribution: NDC) สําหรับการลดปริมาณการปล่อยก๊าซเรือนกระจกของไทย ในระหว่างปี พ.ศ. 2564 - 2573 ณ โรงแรมอนันตรา สยาม กรุงเทพฯ
นายวราวุธ ศิลปอาชา กล่าวว่า รัฐบาลได้มุ่งเน้นการลดก๊าซเรือนกระจกจากผลิตภัณฑ์ความเย็นใน 2 ลักษณะ คือ การใช้พลังงานอย่างมีประสิทธิภาพร่วมกับการส่งเสริมการใช้สารทําความเย็นธรรมชาติ ซึ่งมีค่าศักยภาพการทําให้เกิดภาวะโลกร้อน (Global Warming Potential: GWP) ในระดับต่ํา โดยผสมผสานรูปแบบการสร้างโอกาสทางธุรกิจ การวิจัยและพัฒนา การถ่ายทอดเทคโนโลยีและองค์ความรู้ ร่วมกับการจัดการปัญหาทางสิ่งแวดล้อมไว้ด้วยกัน รวมทั้งขอแสดงความยินดีกับความสําเร็จของกองทุน RAC NAMA และขอขอบคุณทุกหน่วยงานที่ร่วมกันขับเคลื่อนให้การดําเนินงานเป็นไปอย่างสมบูรณ์ เพื่อเกิดประโยชน์ในการแก้ไขปัญหาด้านสิ่งแวดล้อมต่อไป
สารกลุ่มไฮโดรฟลูออโรคาร์บอน (HFCs) เป็นสารที่ใช้ในอุตสาหกรรมหลายอย่าง เช่น ในระบบดับเพลิง และเป็นสารทําความเย็นในเครื่องปรับอากาศ ตู้เย็น ตู้แช่ ซึ่งสารนี้เป็นหนึ่งในก๊าซเรือนกระจกที่ทําให้เกิดภาวะโลกร้อนสูงกว่าก๊าซคาร์บอนไดออกไซด์ตั้งแต่ระดับหลายร้อยถึงหลายหมื่นเท่า ดังนั้น สํานักงานนโยบายและแผนทรัพยากรธรรมชาติและสิ่งแวดล้อม (สผ.) จึงร่วมกับองค์กรความร่วมมือระหว่างประเทศของเยอรมัน (GIZ) ได้ทําข้อเสนอโครงการ RAC NAMA เพื่อขอรับการสนับสนุนจากกองทุน NAMA Facility ซึ่งเป็นกองทุนที่จัดตั้งโดยรัฐบาลเยอรมันร่วมกับรัฐบาลอังกฤษ และได้รับการสนับสนุนจากกองทุนดังกล่าวจํานวนเงินทั้งสิ้น 8.3 ล้านยูโร (ประมาณ 300 ล้านบาท) มาจัดตั้งเป็นกองทุน RAC NAMA Fund โดยมีการไฟฟ้าฝ่ายผลิตแห่งประเทศไทย (กฟผ.) ทําหน้าที่เป็นผู้จัดการกองทุนผลักดันอุตสาหกรรมเครื่องปรับอากาศ และเครื่องทําความเย็นของประเทศไทย โดยตลอด 2 ปีที่ผ่านมา ได้ดําเนินมาตรการเพื่อส่งเสริมผลิตภัณฑ์ ที่เป็นมิตรต่อสิ่งแวดล้อม ตลอดจนพัฒนาหลักสูตรช่างซ่อมบํารุง และจัดตั้งศูนย์ฝึกอบรมบุคลากรด้านช่างฝีมือร่วมกับภาครัฐและสถาบันการศึกษาทั่วประเทศ
รัฐบาลไทย-ข่าวทำเนียบรัฐบาล-กฎหมายว่าด้วยการสาธารณสุขการควบคุมดูแลกิจการที่เกี่ยวกับการบริการ
วันอังคารที่ 12 พฤษภาคม 2563
กฎหมายว่าด้วยการสาธารณสุขการควบคุมดูแลกิจการที่เกี่ยวกับการบริการ
มีอะไรบ้างนะ
กฎหมายดังกล่าวว่าด้วยหลักเกณฑ์ วิธีการ และมาตรการการป้องกันความเสี่ยงจากโควิด-19 และบทลงโทษ มีดังนี้
รัฐบาลไทย-ข่าวทำเนียบรัฐบาล-“ทำทันที" จับมือหน่วยงานพันธมิตร ซ่อม สร้าง ฟื้นฟู ผู้ประสบอุทกภัย
วันพุธที่ 9 ตุลาคม 2562
“ทําทันที" จับมือหน่วยงานพันธมิตร ซ่อม สร้าง ฟื้นฟู ผู้ประสบอุทกภัย
..
#ไทยคู่ฟ้าพี่น้องชาวอีสานที่ประสบอุทกภัย ไม่ว่าจะเป็นโรงงานอุตสาหกรรม ผู้ประกอบการเอสเอ็มอี กลุ่มวิสาหกิจชุมชน และประชาชนในพื้นที่ สามารถรับบริการช่วยเหลือฟื้นฟูหลังน้ําลด จากทีมเฉพาะกิจของกระทรวงอุตสาหกรรมที่ลงพื้นที่ช่วยซ่อมแซมเครื่องจักร โรงงาน เครื่องมือเครื่องใช้ ฟื้นฟูสถานประกอบการ ให้สามารถกลับมาใช้งานโดยเร็วที่สุด ร่วมทั้งให้คําปรึกษาเรื่องแหล่งเงินทุนอีกด้วย